section_heading: Namjena
paragraph_text: Nadbiskup Stadler odredio je zadaće i ciljeve: skrb za djecu koja su iz bilo kojih razloga izložena opasnosti nastradati, zalutati ili zastraniti. Skrb mora rezultirati da ta djeca spoznaju da su voljena, željena, vrijedna i korisna. Sestre Služavke Maloga Isusa prate suvremeni kršćanski svjetonazor odgojnih znanosti i karizmatskom se snagom zalažu za prirodno ozračje obiteljskog života, koje pridonosi liječenju rana, rastu i sazrijevanju ljudskog bića u tjelesnoj, psihičkoj i duševnoj razini. Zalažu se za kršćanski svjetonazor života.